**STRATEGIA VUOSILLE 2018 - 2020**

Hyväksytty syyskokouksessa 9.12.2017

**JOHDANTO**

Lääkärin sosiaalinen vastuu ry on suomalainen kansalaisjärjestö, joka on yli kolmen vuosikymmenen ajan toiminut rauhantyössä, terveyspolitiikassa ja kehitysyhteistyössä korostaen ja edistäen lääkärien, hammaslääkärien ja eläinlääkärien sekä näiden alojen opiskelijoiden toimintaa ihmiskunnan hyvinvoinnin hyväksi. Järjestö on arvostettu yhteistyökumppani sekä kotimaassa että kansainvälisesti, mutta tunnettavuutta ammattikunnan keskuudessa on edelleen vahvistettava. Järjestön strategian tavoitteena vuosina 2018 -2020 on vahvistaa järjestön taloudellista ja hallinnollista pohjaa selkiyttämällä järjestön sisäisiä toimintatapoja sekä edistämällä viestintää ja tunnettavuutta.

**MISSIO**

**Oikeudenmukaiseen maailmaan lääkärin keinoin**

**VISIO**

**LSV vuonna 2020 on**

**”näkyvä, lääkärien, eläinlääkärien, hammaslääkärien ja muun terveydenhuollon henkilökunnan sekä suuren yleisön tunnistama ja arvostama rauhan-, terveyspolitiikan ja ympäristökysymysten toimija sekä vahvan ammattimaisesti toimiva kehitysyhteistyöjärjestö.”**

**ARVOT**

**Vastuullisuus**

LSV korostaa toiminnassaan laajan ja monitahoisen sosiaalisen vastuun merkitystä.

**Oikeudenmukaisuus**

LSV edistää oikeudenmukaisuuden toteutumista sekä kotimaan että kansainvälisessä toiminnassaan erityisesti terveyden, rauhan ja kehityksen kysymyksissä.

**Yhdenvertaisuus**

LSV toimii yhdenvertaisuuden ja perusoikeuksien toteutumiseksi kaikilla toimintansa osa-alueilla. Erityisen merkittävää on pyrkimys terveyteen liittyvän eriarvoisuuden kaventamiseen sekä kotimaassa että köyhissä maissa.

**Rohkeus**

LSV nostaa esiin rohkeasti yhteiskunnallisia epäkohtia lääkärikunnan asiantuntemuksen näkökulmasta.

**Avoimuus**

LSV:n toiminta on avointa ja kuuntelevaa sekä toiminnan sisällön että käytäntöjen osalta.

**KESKEISET TAVOITTEET 2018-2020**

**LSV on terveyspolitiikan asiantuntijajärjestö:**

**Tavoitteet**

* terveyden tasa-arvon ja terveyspalveluiden yhdenvertaisen saatavuuden parantaminen
* avoimuuden ja läpinäkyvyyden edistäminen terveyspalveluissa
* terveyspolitiikan ja terveyden tuottamisen perustuttava tutkittuun tietoon

**Keinot**

* aktiivinen osallistuminen keskusteluun ja vaikuttaminen kotimaassa (blogit, fb-postaukset, mielipidekirjoitukset, artikkelit ammattilehtiin)
* kotimainen ja kansainvälinen yhteistyö eri järjestöjen kanssa
* Global Clinicin tukena toimiminen

**LSV on aktiivinen rauhantoimija:**

**Tavoitteet**

* Väkivallan vähentäminen, pienaseväkivallan ehkäisy
* Konfliktien rauhanomainen ratkaiseminen
* Ydinaseeton maailma

**Keinot**

* Ydinaseiden humanitaaristen vaikutusten ja ydinasekieltosopimuksen tunnetuksi tekeminen ja toiminta IPPNW:ssä ja ICAN-verkostossa.
* Ulkoministeriön lobbaaminen ydinaseriisuntakysymyksissä
* Suomen aseviennin kritisoiminen
* Keskustelun herättäminen pakolaisuuden syistä
* Yhteiskunnan militarisoinnin vastustaminen

**LSV on luotettu ja asiantunteva kehitysyhteistyön toimija:**

**Tavoitteet**

* Kansalaisyhteiskunnan ja julkisen terveydenhuollon vahvistaminen LDC-maissa
* Terveyden, demokratian, hyvän hallinnon, ihmisoikeusperustaisuuden ja ilmastokestävyyden edistäminen
* Kestävien muutosten aikaansaaminen

**Keinot**

* Merkityksellisen ja kiinnostavan vapaaehtoistyön tarjoaminen laadukkaissa kehitysyhteistyöhankkeissa
* Hallinnollisten prosessien pitkäjänteinen kehittäminen ja ohjelmatukijärjestöksi hakeutuminen
* Kansainvälinen verkostoituminen, varainhankinnan kehittäminen ja uusien rahoituslähteiden aktiivinen kartoitus

**LSV on ympäristö ja terveys – asioiden keskeinen lobbaaja**

**Tavoitteet**

* Ilmastonmuutoksen terveysvaikutusten esillä pitäminen
* Kulutuskeskeisen elämäntavan kriittinen (pohtiminen ja) tarkastelu

**Keinot**

* Blogitekstit, podcastit, muiden järjestöjen kanssa verkostoituminen
* Ilmastokestävyyden huomioiminen hanketyössä

**LSV on tehokas ja ammattimainen viestijä ja jäsenmäärältään kasvava järjestö**:

**Tavoitteet**

* Vaikuttaminen kotimaiseen ilmapiiriin ja päätöksentekoon viestinnän keinoin koskien terveyttä, rauhaa ja kehitysyhteistyötä
* Kehitysyhteistyön tulosten ja vaikuttavuuden tunnetuksi tekeminen
* Järjestön tunnettuuden kasvattaminen ja jäsenpotentiaalin tavoittaminen

**Keinot**

* Järjestön eri tiedotuskanavien (nettisivut, some, tiedote) kehittäminen ja integrointi sekä uudentyyppisten materiaalien (videoiden, podcastien) tuottaminen
* Muiden järjestöjen kanssa yhteistyössä viestiminen
* Innovatiivinen, ajantasainen viestintä ja aloitteellinen yhteiskunnallinen keskustelu

**LSV on vastuullinen ja hyvän hallintotavan mukainen toimija:**

**Tavoitteet**

* Toiminnan ja hallinnon luotettavuus ja avoimuus
* Henkilöstön ja vapaaehtoisten hyvinvointi ja viihtyvyys
* Eri toimijoiden kuten henkilöstön, luottamustehtävissä toimivien, vapaaehtoisten, jäsenten, kumppanien ja muiden sidosryhmien välinen toimiva yhteistyö

**Keinot**

* Hallinnon kehittäminen sekä toimintatapojen ja tehtävänjaon selkiyttäminen
* Henkilöstön ja vapaaehtoistyön hyvä hallinnointi ja riittävä ohjaaminen
* Avoin ja keskusteleva vuorovaikutus sekä aito kumppanuus